ПРИЛОГ 3

ЕНЕРГЕТСКЕ ВРЕДНОСТИ ГОРИВА И БИОГОРИВА КОЈЕ СЕ КОРИСТЕ ЗА ОБРАЧУН ОБАВЕЗНОГ УДЕЛА БИОГОРИВА У САОБРАЋАЈУ

|  |  |  |
| --- | --- | --- |
| Редни број | Енергетске вредности деривата нафте и биогорива | QMd -Доња топлотна моћ – масена  (MJ/kg) |
| 1 | биоетанол | 27 |
| 2 | био-ЕТБЕ | 36 (од чега 37 % из обновљивих извора) |
| 3 | биометанол | 20 |
| 4 | био-МТБЕ | 35 (од чега 22 % из обновљивих извора) |
| 5 | био-ДМЕ | 28 |
| 6 | био-ТАЕЕ | 38 (од чега 29 % из обновљивих извора) |
| 7 | биобутанол | 33 |
| 8 | биодизел | 37 |
| 9 | Fischer-Tropsch дизел | 44 |
| 10 | хидрогенизовано биљно уље | 44 |
| 11 | чисто биљно уље | 37 |
| 12 | биогас | 50 |
| 13 | моторни бензин | 43 |
| 14 | гасно уље | 43 |

ПРИЛОГ 4

СПИСАК СИРОВИНА ЗА ПРОИЗВОДЊУ БИОГОРИВА ЧИЈА СЕ ЕНЕРГЕТСКА ВРЕДНОСТ ДВОСТРУКО РАЧУНА

1. Алге, ако су узгојене на земљишту у рибњацима или фотобиореакторима.
2. Део биомасе који одговара мешаном градском отпаду, а не сортираном отпаду из домаћинстава у складу са прописима којима се уређује управљање отпадом.
3. Биолошки отпад приватних домаћинстава подобан одвојеном прикупљању у складу са прописима којима се уређује управљање отпадом.
4. Део биомасе из индустријског отпада који није погодан за коришћење у прехрамбеном ланцу за људе или животиње, укључујући материјале из сектора трговине на мало и трговине на велике, пољопривредно-прехрамбеног сектора и сектора рибарства и аквакултуре. искључујући сировине наведене у тач. 21. и 22. овог прилога.
5. Слама.
6. Стајњак и канализациони муљ.
7. Отпадне воде које настају при рафинацији палминог уља и празни гроздови палминог плода.
8. Течни калафонијум.
9. Сирови глицерин.
10. Багаса (биомаса шећерне трске).
11. Комина и вински талог.
12. Орахове љуске.
13. Плева.
14. Клипови кукуруза без зрна.
15. Део биомасе из отпада и остатака из шумарства и индустрија које се заснивају на шумарству, као што су кора, гране, остаци из шумарства који се из шуме уклањају пре проредне сече и главне сече, лишће, иглице, крошње стабала, пиљевина, сечка, црни луг, сулфитна лужина, муљ који садржи влакна, лигнин и тал уље.
16. Други непрехрамбени целулозни материјал, под којим се подразумевају сировине која се углавном састоје од целулозе и хемицелулозе, те имају мањи удео лигнина од лигноцелулозног материјала и укључује: остатак култура за производњу хране за људе и животиње (као што су: слама, кукурузне стабљике, плева и љуске), травнате енергетске културе с малим уделом скроба (попут: љуља, проса, траве Miscanthus, дивовске трске, покровни усеви пре и након главних усева), индустријске остатке (укључујући остатке култура за производњу хране за људе и животиње након екстракције биљних уља, шећера, скроба и протеина), те материјал од биолошког отпада.
17. Други лигноцелулозни материјал под којим се, осим пиланских и фурнирских трупаца, подразумева материјал који се састоји од лигнина, целулозе и хемицелулозе, попут биомасе добијене из шума, дрвених енергетских култура и шумских индустријских остатака и отпада.
18. Обновљива течна и гасовита горива небиолошког порекла намењена за употребу у транспорту.
19. Хватање и употреба угљеника за транспорт, ако је извор енергије обновљив.
20. Бактерија, ако је извор енергије обновљив.
21. Коришћено уље за кување.
22. Масти животињског порекла Категорије 1. и Категорије 2. у складу са правилником којим се уређују споредни производи животињског порекла.

ПРИЛОГ 5

МЕТОДОЛОГИЈА ЗА РАЧУНАЊЕ ПЕНАЛА

1. Износ пенала који обвезник система дужан да плати на име количине биогорива коју је пропустио да стави на тржиште у претходној години, [RSD], израчунава се по следећој формули:

где је:

*EOB* – Количина енергије из биогорива коју је обвезник система био обавезан да стави на тржиште у претходној години, [MJ];

*EBG* – Количина енергије из биогорива коју је обвезник система ставио на тржиште у претходној години, [MJ];

*CNK* – Јединични износ пенала који обвезници система плаћају, [RSD/MJ].

1. Јединични износ пенала који обвезници система плаћају, [RSD/MJ], израчунава се по следећој формули:

где је:

*CBG* – цена биодизела, тип FAME 0°C, израчуната као просечна дневна цена у претходној години на основу спот дневних цена за претходну годину на берзи у Ротердаму, Немачка - FOB, [USD/t], а коју израчунава министарство на основу података које објављује Reinfinitiv;

*KDE* – Средњи курс евра Народне банке Србије на дан 30. априла текуће године [RSD/USD];

*Qd* – Доња топлотна моћ биогорива, која за потребе овог прорачуна износи 32 000 MJ/t.